Ministru kabineta rīkojuma projekta

**“****Par valstij piekrītošo nekustamo īpašumu nodošanu pašvaldību īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valstij piekrītošo nekustamo īpašumu nodošanu pašvaldību īpašumā” (turpmāk – Rīkojuma projekts)mērķis ir nodot bez atlīdzības valstij piekrītošo nekustamo īpašumu pašvaldību īpašumā Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Rīkojuma projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42.panta pirmā daļa, 42.1 un 43.pants, 45.panta pirmā daļa un likuma “Par pašvaldībām” 15.panta pirmās daļas 9.punkts. Jelgavas pilsētas domes 2020.gada 28.maija lēmums Nr.10/10 un Rīgas domes 2020.gada 29.maija lēmums Nr.336 (protokols Nr.16, 31§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Civillikuma 416.pants paredz, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij. 1. Zemgales apgabaltiesas zvērināta notāre Daina Andersone 2019.gada 13.martā taisījusi notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.1707, ar kuru par bezmantinieka mantu atzīts nekustamais īpašums - **dzīvoklis** **Nr.21**, un pie dzīvokļu īpašuma piederošā kopīpašuma 637/22847 domājamās daļas, **Kastaņu ielā 2A, Jelgavā**,kadastra numurs 0900 902 6020 (turpmāk – Dzīvoklis Nr.1).

Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa Nr.1 sastāvā ietilpst 637/22847 kopīpašuma domājamās daļas no dzīvojamās mājas Kastaņu ielā 2A, Jelgavā ar kadastra apzīmējumu: 0900 008 0106 001.Atbilstoši Nekustamā īpašuma valsts kadastra informācijas sistēmas datiem dzīvojamā māja Kastaņu ielā 2A, Jelgavā ar kadastra apzīmējumu: 0900 008 0106 001, atrodas uz fiziskām personām piederošas zemes vienības Kastaņu ielā 2A, Jelgavā ar kadastra apzīmējumu: 0900 008 0106. Līdz ar to starp Jelgavas pilsētas pašvaldību un fiziskām personām izveidosies piespiedu dalītā īpašuma tiesisko attiecības un attiecīgi Jelgavas pilsētas pašvaldībai būs pienākums maksāt piespiedu nomas maksu fiziskām personām.Dzīvoklis Nr.1 zemesgrāmatā nav ierakstīts, bet mantojuma atstājējas īpašuma tiesības uz Dzīvokli Nr.1 apliecina 2001.gada 5.aprīļa pirkuma līgums, kas noslēgts ar Jelgavas dzīvojamo māju privatizācijas komisiju. Nekustamā īpašuma valsts kadastra informācijas sistēmā mantojuma atstājēja reģistrēta kā Dzīvokļa Nr.1 tiesiskā valdītāja.Mantojuma lietā iesniegtas kreditoru sabiedrības ar ierobežotu atbildību “Jelgavas nekustamā īpašuma pārvalde” pretenzija 2456,63 *euro* apmērā un Jelgavas pilsētas pašvaldības administrācijas pretenzija 324,47 *euro* apmērā. Atbilstoši Notariāta likuma 306.pantā noteiktajam, ja notariālajā aktā par mantojuma lietas izbeigšanu ir norādītas kreditoru pretenzijas, zvērināts notārs pēc akta par mantojuma lietas izbeigšanu taisīšanas nosūta notariālo aktu grāmatas izrakstu tam zvērinātam tiesu izpildītājam, kura amata vietas noteiktajās robežās (iecirknī) ir mantojumā ietilpstošās mantas atrašanās vieta.Ministru kabineta 2013.gada 2.jūlija noteikumu Nr.364 “Noteikumi par zvērināta tiesu izpildītāja rīcību ar bezmantinieku mantu” (turpmāk – Noteikumi Nr.364) 14.2.apakšpunktā noteikts, ja divu nedēļu laikā pēc šo noteikumu [12.punktā](http://likumi.lv/doc.php?id=258429#p12) minētā uzaicinājuma nosūtīšanas neviena no šo noteikumu [12.punktā](http://likumi.lv/doc.php?id=258429#p12) minētajām personām nepiesakās paturēt nekustamo īpašumu sev, zvērināts tiesu izpildītājs ar pieņemšanas un nodošanas aktu nodod SIA “Publisko aktīvu pārvaldītājs Possessor” (turpmāk – Possessor) valdījumā nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās. Atbilstoši Zemgales apgabaltiesas (iecirknis Nr.108) zvērinātas tiesu izpildītājas Sniedzes Upītes 2020.gada 28.februāra paziņojumā Nr.04603/108/2020-NOS minētajam izpildu lietā Nr.00001/108/2020-BL kreditoru prasījumi ir pilnībā apmierināti, un Dzīvoklis Nr.1 ir nododams Possessor valdījumā.Ievērojot to, ka noteiktajā termiņā un kārtībā neviens no notariālajā aktā minētajiem kreditoriem nav izmantojis Ministru kabineta noteikumos Nr.364 noteiktās pirmtiesības, Zemgales apgabaltiesas (iecirknis Nr.108) zvērināta tiesu izpildītāja Sniedze Upīte ar 2020.gada 13.maija nodošanas un pieņemšanas aktu nodeva Possessor valdījumā Dzīvokli Nr.1. Dzīvoklis nav izīrēts.Atsavināšanas likuma 45.panta pirmajā daļā noteikts, ka palīdzības sniegšanai dzīvokļa jautājumu risināšanā likumā “Par palīdzību dzīvokļa jautājumu risināšanā” noteiktajos gadījumos valsts dzīvojamo māju, kā arī valstij piederošu dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma [42. un 42.1 panta](https://likumi.lv/doc.php?id=68490#p42) nosacījumiem.Jelgavas pilsētas dome ar 2020.gada 28.maija lēmumu Nr.10/10 nolēma pārņemt pašvaldības īpašumā Dzīvokli Nr.1 un tam piekrītošās kopīpašuma domājamās daļas.1. Rīgas apgabaltiesas zvērināts notārs Eduards Virko 2019.gada 8.oktobrī taisījis notariālo aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.1925, ar kuru par bezmantinieka mantu atzīts **dzīvokļa īpašums Nr.65, Rušonu ielā 5 k-1, Rīgā**, kadastra numurs: 0100 914 1172 (turpmāk – Dzīvoklis Nr.2).

Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa Nr.2 sastāvā ietilpst 383/45083 kopīpašuma domājamās daļas no dzīvojamās mājas ar kadastra apzīmējumu: 0100 078 0379 001 un zemes vienības ar kadastra apzīmējumu: 0100 078 0379.Mantojuma atstājējas īpašuma tiesības uz Dzīvokli Nr.2 nostiprinātas zemesgrāmatā, un Rīgas pilsētas zemesgrāmatas nodalījuma Nr.100000017468-65 II daļas 2.iedaļā ierakstīta atzīme, ka Dzīvoklis Nr.2 ir bezmantinieka manta, kas piekritīga valstij.Mantojuma lietā iesniegtas kreditoru SIA “Rīgas namu pārvaldnieks” pretenzija 1619,62 *euro* apmērā, Rīgas domes Pašvaldības ieņēmumu pārvaldes pretenzija 17,78 *euro* apmērā.Atbilstoši Rīgas apgabaltiesas (iecirknis Nr.56) zvērinātas tiesu izpildītājas Vitas Brences 2020.gada 4.februāra paziņojumā Nr.00481/056/2020-NOS minētajam izpildu lietā Nr.00014/056/2019-BL kreditoro prasījumi ir apmierināti, līdz ar to Dzīvokļa Nr.2 izsoli rīkot nav nepieciešams. Ar 2020.gada 18.marta nodošanas un pārņemšanas aktu zvērināta tiesu izpildītāja Vita Brence nodeva Dzīvokli Nr.2 Possessor valdījumā, pamatojoties uz Ministru kabineta noteikumu Nr.364 14.2. apakšpunktu. Dzīvoklis nav izīrēts.Rīgas dome ar 2020.gada 29.maija lēmumu Nr.336 (protokols Nr.16, 31§) nolēma pārņemt pašvaldības īpašumā Dzīvokli Nr.2.Likuma “Par pašvaldībām” 21.panta pirmās daļas 17.punktā noteiktas pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā. Rīkojuma projekts paredz, ka Possessor, ievērojot Atsavināšanas likuma 42.panta pirmo daļu, 42.1, 43.pantu un 45.panta pirmo daļu, nodod:1) Jelgavas pilsētas pašvaldībai dzīvokli Nr.21, Kastaņu ielā 2A, Jelgavā, kadastra numurs: 0900 902 6020;2) Rīgas pilsētas pašvaldībai dzīvokļa īpašumu Nr.65, Rušonu ielā 5 k-1, Rīgā, kadastra numurs: 0100 914 1172.Vienlaikus Rīkojuma projekts paredz, ka pašvaldībām, nostiprinot zemesgrāmatā īpašuma tiesības uz minētajiem valstij piekrītošajiem nekustamajiem īpašumiem:1) Jelgavas pilsētas pašvaldībai jāieraksta un Rīgas pilsētas pašvaldībai jānostiprina īpašuma tiesību zemesgrāmatā uz valsts vārda Possessor personā vienlaikus ar pašvaldības īpašuma tiesību nostiprināšanu;2) jānorāda, ka īpašuma tiesības nostiprinātas uz laiku, kamēr pašvaldības nodrošina pašvaldību autonomās funkcijas īstenošanu – palīdzības sniegšanu iedzīvotājiem dzīvokļa jautājumu risināšanai;3) jāieraksta atzīme par aizliegumu atsavināt nekustamos īpašumus un apgrūtināt tos ar hipotēku, izņemot gadījumu, ja dzīvokļu īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.Rīkojuma projekts paredz pilnvarot Jelgavas pilsētas pašvaldību un Rīgas pilsētas pašvaldību parakstīt nostiprinājuma lūgumus īpašuma tiesību nostiprināšanai uz Latvijas valsts vārda Possessor personā.Rīkojuma projekts sagatavots par divu nekustamo īpašumu nodošanu Jelgavas pilsētas un Rīgas pilsētas pašvaldību īpašumā, jo abos gadījumos tiesiskais pamatojums un apstākļi, kā notiek īpašumu nodošana pašvaldībām ir vienādi un atsevišķu rīkojuma projektu gatavošana par katru nekustamo īpašumu atsevišķi ar pēc būtības vienādu saturu ir nelietderīga un neefektīva, tādēļ ievērojot Valsts pārvaldes iekārtas likuma 10.panta desmitās daļas prasības organizēt valsts pārvaldes darbību pēc iespējas efektīvi abi īpašumi tiek nodoti ar vienu rīkojuma projektu. Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskās personas manta” 12. punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta astoto daļu uz valsts vārda atsavināšanu organizējošās institūcijas personā zemesgrāmatā tiek ierakstīti atsavināšanai nodoti valstij piekrītoši neapbūvēti vai apbūvēti zemes gabali. Atbilstoši likuma “Par nekustamā īpašuma ierakstīšanu zemesgrāmatās” 36.panta otro daļu valsts nekustamie īpašumi ierakstāmi zemesgrāmatā uz valsts vārda attiecīgas valsts institūcijas personā atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta noteikumiem. Ņemot vērā iepriekš minēto un to, ka īpašums tika nodots valdījumā Possessor saskaņā ar Noteikumiem Nr. 364, tad īpašuma tiesības nostiprināmas zemesgrāmatā uz valsts vārda Possessor personā, vienlaikus ar Pašvaldības īpašuma tiesību nostiprināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz Jelgavas pilsētas un Rīgas pilsētas pašvaldībām, kā arī to administratīvajā teritorijā esošajiem iedzīvotājiem, kuriem nepieciešama palīdzība dzīvokļa jautājumu risināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  Nav precīzi aprēķināms |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  Nav precīzi aprēķināms |  0 |  0 |  0 |  0 |  0 |
| 3. Finansiālā ietekme |  0 | Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  Nav precīzi aprēķināms |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | Nav precīzi aprēķināms | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  Nav precīzi aprēķināms |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projektā minētos valstij piekrītošos dzīvokļu īpašumus valsts pašvaldībām nodos bez maksas.Projekta ietekme uz valsts budžetu nav paredzēta un ar nekustamo īpašumu īpašnieku maiņu saistītie izdevumi tiks segti no pašvaldību līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Possessor un attiecīgo administratīvo teritoriju pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Attiecīgo administratīvo teritoriju pašvaldības veiks savas funkcijas, kas noteiktas normatīvajos aktos. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv. |

**Ekonomikas ministrs J. Vitenbergs**

**Vīza:**

**Valsts sekretārs E. Valantis**

Mālnieks, 67013047

Girts.Malnieks@em.gov.lv

L.Jeromāne tel.67021305

Linda.Jeromane@possessor.gov.lv